stanford-oval/wikipedia huggingface dataset:
Perttu Hautala
Saavutukset > Pelaajana

1 SM-kulta: 2010
2 SM-hopeaa: 2013, 2014
1 SM-pronssi: 2009
Aiheesta muualla

Kuvia tai muita tiedostoja aiheesta Perttu Hautala Wikimedia Commonsissa
Perttu Hautala Pesiksen Maailma -sivustolla
Pesiksen Maailma − Pelaajan Maailma: Perttu Hautala
Perfect World (yritys)

| Perfect World |
| --- | --- |

ISIN:  CNE1000018W6
Kotipaikka:  Kiina
Toimiala:  videopeliteollisuus
Tytäryhtiöt:  Perfect World Entertainment
Kotisivu:  perfectworld.com
Infobox OKVirheellinen NIMI-arvo: 
Perfect World (kiinaksi 完美世界) on Kiinassa sijaitseva MMORPG-verkkopelien kehitykseen erikoistunut yritys.
Perfect World Entertainment on yhtiön Yhdysvalloissa toimiva tytäryhtiö.
Perfect World on ilmoittanut Runic Games -studionsa sulkemisesta vuonna 2017.
Kehitetyt pelit

Perfect World, 2006
Legend of Martial Arts, 2006
Perfect World II, 2006
Jade Dynasty, 2007
Chi Bi, 2008
Hot Dance Party, 2008
Pocketpet Journey West, 2008
Battle of the Immortals, 2009
Ether Saga Odyssey, 2009 (Ether Saga Online aiemmin)
Fantasy Zhu Xian, 2009
Dragon Excalibur, 2010
Forsaken World, 2010
Empire of the Immortals, 2010
War of the Immortals, 2012
Neverwinter Online, 2013
Swordsman Online, 2014
Aiheesta muualla

Profiili MobyGamesissä (englanniksi)
Perfect World Entertainment (Arkistoitu – Internet Archive) (englanniksi)
Perfect Worldin kansainväliset sivut (englanniksi)
Pibb Xtra

Vanha Pibb -mainos ajalta, jolloin sen nimi oli vielä Mr. PiBB
Pibb Xtra (vuoteen 1973 Peppo, vuosina 1973–2001 Dr. Pibb ja Mr. PiBB, vuodesta 2001 Pibb Xtra) on The Coca-Cola Companyn markkinoima Dr Pepperiä jäljittelevä virvoitusjuoma. Se tuotiin markkinoille vuonna 1972 Dr Pepperin haastajaksi alun perin nimellä Peppo ja hieman myöhemmin Dr. Pibb, mutta nimeksi vaihdettiin Mr. PiBB, kun Dr Pepper nosti Coca-Cola Companya vastaan syytteen ”tavaramerkkiloukkauksesta”. 2001 nimeksi vaihdettiin Pibb Xtra, joka on juoman nykyinen nimi.
Pibb Xtrassa on 140 kaloria.
Pibb Xtraa myydään suurimmassa osassa Yhdysvaltoja lukuun ottamatta niitä alueita, joissa Dr Pepperiä myy The Coca-Cola Company. Euroopassa ja Aasiassa juomaa ei myydä.
Muita Pibb-tuotteita ovat Pibb Xtran lisäksi Pibb Zero, Pibb Zero Cherry ja Pibb Zero Cherry-Vanilla.
Permutaatiomatriisi

Matriisit kuvaavat 3 alkion permutaatioita 
 Kahden permutaatiomatriisin matriisitulo on myös permutaatiomatriisi. ( Englanniksi matriisitulosta ).

Nämä ovat kuuden matriisin asemat:

(Ne ovat myös permutaatiomatriiseja.)
Permutaatiomatriisi on  matematiikan matriisiteoriassa eliöllinen yksikkömatriisi, jolla on täsmälleen yksi johtava alkio 1 jokaisella rivillä ja sarakkeessa ja kaikkialla muualla 0. Jokainen sellainen matriisi esittää tiettyä permutaatiota, jossa on m alkiota ja kerrottaessa toisella matriisilla, se voi tuottaa uuden matriisin, jolla on toisen matriisin rivit ja sarakkeet.
Määritelmä

Annettu "m":n alkion permutaatio π ,
annettu kahden rivin muodossa
sen permutaatiomatriisi on m × m matriisi Pπ, jonka johtavat alkiot ovate kaikkialla 0, paitsi rivillä i, johtava alkio π(i) on 1. Voidaan kirjoittaa
jossa  \mathbf {e} _{j} merkitsee rivivektorin pituutta "m", jolla on 1 js asemassa ja 0 kaikkialla muualla.
Ominaisuudet

Annetut kaiksi permutaatiota π ja σ, joilla on "m" alkiota ja vastaavat permutaatiomatriisit
Pπ ja Pσ
Tämä jollain tapaa epätoivottu sääntö on seurausta permutaatioiden kertolaskun määritelmästä (bijektioiden rakenne) ja matriiseista ja valinnasta käyttää vektoreita  \mathbf {e} _{\pi (i)} permutaatiomatriisien riveinä; jos käytetään sarakkeita niin yllä olevasta tulosta tulee 
 P_{\sigma \,\circ \,\pi }, joke on yhtäsuuri alkuperäisessä järjestyksessä olevien permutaatioiden kanssa.
Koska permutaatiomatriisit ovat ortogonaalisia  matriiseja
(ts.,  P_{\pi }P_{\pi }^{T}=I), käänteismatriisit ovat olemassa ja voidaan kirjoittaa
Kertomalla  P_{\pi } kertaa  sarakevektorilla (englanniksi column vector) g voidaan permutoidan vektorin rivit:
Käyttämällä  P_{\sigma } sen jälkeen kun   P_{\pi } on käytetty, saadaan sama tulos kuin käyttämällä suoraan  P_{\pi \circ \sigma }
yhtäpitävästi yllä olevan kertolaskusäännön kanssa:
merkitään
 P_{\pi }\mathbf {g} =\mathbf {g} ', toisin sanoen
kaikilla i, siten
Kertomalla rivivektoria (englanniksi  row vector) h kertaa  P_{\pi }
permutoi vektorin sarakkeet käänteis  P_{\pi }:
Jälleen voidaan tarkistaa, että  (\mathbf {h} P_{\sigma })P_{\pi }=\mathbf {h} P_{\pi \circ \sigma }.
Esimerkkejä > Rivien ja sarakkeiden permutaatiot

Kun permutaatiomatriisia "P" kerrotaan matriisilla "M" vasemmalta "PM" permutoi "M":n rivit (sarakevektorin alkioilla), kun "P" kerrotaan "M":llä oikealta "MP" permutoi "M":n sarakkeet (rivivektorin alkiot):
| --- | --- |
P * (1,2,3,4)T = (4,1,3,2)T: (1,2,3,4) * P = (2,4,3,1)
Rivien ja sarakkeiden permutaatiot ovat esimerkkejä peilauksesta (katso alla) ja syklisistä permutaatioista (engl. cyclic permutation matrix).
Esimerkkejä > Rivien permutaatio

PErmutaatiomatriisi Pπ vastaa permutaatiota : \pi ={\begin{pmatrix}1&2&3&4&5\\1&4&2&5&3\end{pmatrix}}, joten
Annetulle vektorille g,
Selitys

Permutaatiomatriisi on aina muotoa
jossa  eai esittää i:ttä basis alkeisvektoria (kuten riviä) R:lle 'j, missä
on permutaatio muoto permutaatiomatriisista.
Suorittamalla matriisikertolaskun, erityisesti muodostamalla pistetulo ensimmäisen matriisin jokaisen rivin toisen matriisin jokaisen sarakkeen kanssa. Tässä esimerkissä muodostetaan pistetulo jokaisen tämän matriisin rivin ja halutun vektorin alkioiden välille. Joka on esimerkiksi  v= (g0,...,g5)T,
Siten permutaatiomatriisin tulo vektorin v kanssa (yllä), 
muodostaa vektorin muotoa (ga1, ga2, ..., gaj), ja tämä on siten v:n permutaatio kun sanotaan, että permutaatio on muotoa
Siten permutaatiomatriisit itse asiassa permutoivat vektorin alkioiden järjestyksessä kerrottaessa permutaatiomatriisit niillä.
Praca

| Praca |
| --- | --- |
Perustettu:  1878
Lakkautettu:  1892
Päätoimittaja:  J. Daniluk ja A. Mańkowski
Sitoutuneisuus:  sosialismi
Kotikunta:  Lviv
Praca (suom. ’Työ’) oli puolalainen sosialistinen sanomalehti, joka ilmestyi Lvivissä 1878–1892. Lehden perustajat ja päätoimittajat olivat J. Daniluk ja A. Mańkowski.
Praca oli alkuun suunnattu lviviläisille kirjanpainajille ja käsityöläisille. Myh’ailo Pavlykin ja varsinkin lehden ahkerimpiin kirjoittajiin ja johtaviin teoreetikkoihin kuuluneen Ivan Frankon vaikutuksesta Praca tavoitteli laajempaa työläisten ja talonpoikien lukijakuntaa. Se ajoi poliittista vapautta, julkaisi Galitsiassa ensimmäisen sosialistisen ohjelman ja edisti sikäläisten puolalaisten, ukrainalaisten ja juutalaisten sosialistien yhteistyötä. Lehti joutui usein viranomaissensuurin kynsiin, ja vuosina 1881–1883 yli puolet sen numeroista takavarikoitiin. Lehti ilmestyi epäsäännöllisesti vuoteen 1890 ja sen jälkeen kaksi kertaa kuukaudessa.
Prabumulih

| Prabumulih |
| --- | --- |

 fiPrabumulih 
 3°25′59″S, 104°14′10″E 
Valtio:  Indonesia
Provinssi:  Etelä-Sumatra
Maantiede
Kokonaispinta-ala:  252 km² 
Korkeus merenpinnasta:  51 m 
Väestö
Väkiluku (2015):  176 900
Väestötiheys:  749 as./km²
 www.kotaprabumulih.go.id 
Prabumulih on kaupunki Indonesiassa Sumatran saarella Etelä-Sumatran provinssissa. Vuoden 2015 väestönlaskennassa kaupungin asukasluku oli noin 177 000.
Phosphoros

| Phosphoros |
| --- | --- |
 Ensimmäisen vuosikerran kansi
Lehtityyppi:  aikakauslehti
Aihealue:  kirjallisuus
Julkaisija:  Per Atterbom ja Vilhelm Fredrik Palmblad
Perustettu:  1810
Lakkautettu:  1813
Kotikunta:  Uppsala
Kotimaa:  Ruotsi
Kieli:  ruotsi
Phosphoros oli vuosina 1810–1813 Uppsalassa ilmestynyt kirjallinen aikakauslehti, jota julkaisivat Per Atterbom ja Vilhelm Fredrik Palmblad. Lehti edusti romantiikkaa, ja sen taustalla oli Auroraförbundet-kirjallisuusseura. Fosforisteina tunnetut kirjallisuuden uudistajat ryhmittyivät lehden ympärille. Lehden nimi tulee kreikasta ja tarkoittaa valontuojaa.
Historia

Phosphoroksen ensimmäinen vihko ilmestyi elokuussa 1810. Erityisesti Per Atterbom kirjoitti lehteen aktiivisesti. Hän pyrki toteuttamaan romanttista ohjelmaa elvyttämällä vanhoja pohjoismaisia myyttejä. Hänen ohellaan runoilija Per Elgström oli merkittävimpiä kirjoittajia. Lorenzo Hammarsköld julkaisi lehdessä filosofisia kirjoitelmia Friedrich von Schellingin hengessä.
Phosphoros haastoi vanhemman sukupolven kirjallisen maun ja tyyli-ihanteet. Ruotsin kirjallisuuden vanhan koulun edustajien keskuudessa tehtiinkin pilaa lehdestä. Kun lehti lakkautettiin vuonna 1813, Swensk Literatur-Tidning nousi Uppsalan romantikkojen uudeksi pää-äänenkannattajaksi.
Vaikutus Suomessa

Keisarillisen Turun Akatemian piirissä oli 1810-luvulla vilkasta yhteydenpitoa Uppsalaan, ja vaikutteet kulkivat molempiin suuntiin. Phosphoros vaikuttikin osaltaan Turun romantiikkaan. Suomessa ensimmäinen julkinen viittaus lehteen oli Johan Gabriel Linsénin väitöksessä vuonna 1811. Phosphoros koettiin muodikkaaksi, minkä vuoksi sitä päätyi useiden muidenkin kuin Turun romantikkojen ydinryhmään kuuluvien ylioppilaiden käsiin.
Pekka ja Pätkä mestarimaalareina

| Pekka ja Pätkä mestarimaalareina |
| --- | --- |

Ohjaaja:  Armand Lohikoski
Käsikirjoittaja:  Armand Lohikoski
Tuottaja:  T. J. Särkkä
Säveltäjä:  Toivo Kärki
Kuvaaja:  Olavi Tuomi
Leikkaaja:  Elmer Lahti
Lavastaja:  Aarre Koivisto
Pääosat:  Esa Pakarinen Masa Niemi Siiri Angerkoski Anja Hatakka
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus
Ensi-ilta:  18. syyskuuta 1959
Kesto:  69 min
Alkuperäiskieli:  suomi
Edeltäjä:  Pekka ja Pätkä miljonääreinä
Seuraaja:  Pekka ja Pätkä neekereinä
Aiheesta muualla
IMDb
Elonet
Infobox OKNimi-testi OK: 
Pekka ja Pätkä mestarimaalareina on Armand Lohikosken ohjaama ja käsikirjoittama elokuva, joka valmistui vuonna 1959. Se oli Suomen Filmiteollisuuden tuottaman Pekka Puupää -elokuvasarjan kahdestoista ja Lohikosken viimeinen Puupää-elokuva.
Juoni

Pekka ja Pätkä naamioituvat gorilloiksi ja pelottelevat Justiinan maalle Amalia-tädin luo. Kaksikko huijaa rahaa talonmies Pikkaraiselta voittamalla tämän kädenväännössä, jonka jälkeen he päättävät ostaa shakkilaudan ja selvittää kumpi heistä on parempi ”järkimiesten pelissä”. Palatessaan kotiin Justiina löytää hämähäkinseittien peittämän kaksikon pelaamassa shakkia. Justiina päättää hankkia Pekalle ja Pätkälle ammatit ja lukee lehdestä ilmoituksen: ”Jokainen, joka osaa kirjoittaa, osaa myös piirtää. Oppikaa piirtämään, oppikaa ammatti. Tulette hämmästymään.”
Pekka ja Pätkä aloittavat taidemaalariopinnot. Aluksi mallina on Justiina, joka kuitenkin lopettaa poseeraamisen nähtyään ensimmäiset harjoitelmat. Niinpä Pekka ja Pätkä hankkivat tilalle hemaisevan neiti Kaihonkielon. ”Mestarimaalarien” ollessa ulkona metsästämässä uusia aiheita talon kauhukakarat tarttuvat maalaustarvikkeisiin. Kun Pekka ja Pätkä kotiin palattuaan löytävät lasten sotkeman Kaihonkielon muotokuvan, he pitävät sitä niin hyvänä, että päättävät viedä sen Taidehalliin näyttelyyn. Koska taulua ei huolita näyttelyyn, he murtautuvat Taidehalliin yöllä ja ripustavat taulun seinälle. Samaan aikaan rakennuksessa on kuitenkin myös varkaita, jotka anastavat Mona Lisa -maalauksen. Aamulla Pekkaa ja Pätkää luullaan taidevarkaiksi ja heidät pidätetään.
Pekka ja Pätkä yrittävät paeta vankilasta ja onnistuvatkin toisella kerralla. Myös oikeat tauluvarkaat saavat kuulla vankilapaosta ja kaappaavat Pekan, Pätkän ja Kaihokielon. Pätkän pullopostin avulla poliisit kuitenkin löytävät roistojen piilopaikan. Vapauduttuaan Pekka ja Pätkä saavat kuulla voittaneensa taidenäyttelyn parhaan maalauksen palkinnon. He pitävät kuitenkin koko tapausta lasten ansiona, joten rahat käytetään lasten kerhohuoneen rakentamiseen talonsa kellariin.
Näyttelijät

| 0 | 1 | 2 |
| --- | --- | --- |
|  Esa Pakarinen  | … |  Pekka Puupää   |
|  Masa Niemi  | … |  Pätkä   |
|  Siiri Angerkoski  | … |  Justiina Puupää   |
|  Armas Jokio  | … |  talonmies Pikkarainen   |
|  Anja Hatakka  | … |  neiti Kaihokielo   |
|  Suvi-Päivikki Ala-Könni  | … |  Tellervo   |
|  Heikki Savolainen  | … |  1. roisto   |
|  Leo Jokela  | … |  2. roisto   |
|  Matti Aulos  | … |  vankilanjohtaja   |
|  Uuno Montonen  | … |  1. vanginvartija   |
|  Impi Aro  | … |  naapurinakka   |
|  Varma Lahtinen  | … |  Mattsonska   |
|  Kauko Kokkonen  | … |  pianonkantaja   |
|  Juhani Kumpulainen  | … |  maitokuski   |
|  Matti Lehtelä  | … |  komisario   |
|  Laina Laine  | … |  Amalia-täti   |
|  Pentti Irjala  | … |  työmies   |
|  Heimo Lepistö  | … |  työmies   |
|  Arvo Murtokallio  | … |  taulunkantaja   |
|  Enok Sikiö  | … |  taulunkantaja   |
|  Eero Eloranta  | … |  putkimies   |
|  Orma Aunio  | … |  taulunkantaja   |
|  Veikko Linna  | … |  näyttelyn komissaari   |
|  Aarne Laine  | … |  Taidehallin vahtimestari   |
|  Nestori Lampi  | … |  lihava mies taidenäyttelyssä   |
|  Maija-Liisa Pohjola  | … |  taidearvostelija   |
|  Laila Rihte  | … |  taidearvostelija   |
|  Irja Kuusla  | … |  taidearvostelija   |
|  Gunnel Hanén  | … |  taidearvostelija   |
|  Kerttu Pälvi  | … |  nainen taidenäyttelyssä   |
|  Aili Valli  | … |  Hilma   |
|  Martti Seilo  | … |  likinäköinen herra taidenäyttelyssä   |
|  Annikki Linnoila  | … |  akka   |
|  Uljas Kandolin  | … |  Dynamiitti-Kalle   |
|  Einari Ketola  | … |  vanki   |
|  Tarmo Manni  | … |  vanki   |
|  Kaarlo Wilska  | … |  vanki   |
|  Pentti Viljanen  | … |  vanki   |
|  Jouni Brännare  | … |  voimisteleva vanki   |
|  Arttu Suuntala  | … |  vanki   |
|  Jaakko Maakorpi  | … |  2. vanginvartija/ putkimies taidenäyttelyssä   |
|  Teija Sopanen  | … |  tv-kuuluttaja   |
|  Kullervo Kalske  | … |  konstaapeli   |
|  Tommi Rinne  | … |  toimittaja   |
|  Aarne Tarkas  | … |  toimittaja   |
|  Esko Salminen  | … |  valokuvaaja   |
|  Matti Dahlberg  | … |  valokuvaaja   |
|  Santeri Karilo  | … |  isännöitsijä   |
|  Eino Katajavuori  | … |  mies kerhohuoneessa   |
|  Hannu Halonen  | … |  mies kerhohuoneessa   |
|  Alice Lyly  | … |  nainen kerhohuoneessa   |
|  Merja Tuohimaa  | … |  nuori tanssipari   |
|  Kari Koskela  | … |  nuori tanssipari   |
|  Joel Rinne  | … |  muotokuvana vankilanjohtajan seinällä   |
Tuotanto

Elokuvan ensi-ilta oli Helsingissä 18. syyskuuta 1959 Rexissä ja Tuulensuussa.
Lohikosken ja pääosanesittäjien välit menivät poikki, kun sarjaan tehtiin vielä yksi osa Lohikosken selän takana.
Arviot

Aikalaisarvioissa ei juuri käsitelty itse elokuvaa vaan asioita sen liepeiltä. Ohjaaja-käsikirjoittaja sai vastuun siitä, ettei Pakarisen näyttelijänlahjoja hyödynnetty ilmaisemaan ”tavallisen ihmisen epäilyjä maailman menosta ja nykytaiteesta, mistä tällä kertaa on kysymys” (Inkeri Lius, Suomen Sosialidemokraatti). Greta Brotherus (Hufvudstadsbladet) totesi, että Puupää-elokuvat saattoivat vaikuttaa haitallisesti koko suomalaiseen elokuvaan.
Eräässä myöhemmässä kritiikissä elokuvaa on luonnehdittu tyhjäksi farssiksi, jonka parodiat eivät onnistu, mutta toisaalta myös hassunhauskaksi tyhmyyden ylistykseksi.Arto Pajukallion mukaan komedia kulkee sutjakasti, ja itsekin taitava piirtäjä Lohikoski tekee nykytaiteesta ja taidekriitikoista pilkkaa hyvin antaumuksellisesti ja populistisesti tavalla, jonka perinne on sittemmin jatkunut. Kolmannen kriitikon mielestä Masa Niemen sananlaskut ja tekonaurut ovat sietämättömiä.
Pohjanmaan elinkeino-, liikenne- ja ympäristökeskus

| Pohjanmaan elinkeino-, liikenne- ja ympäristökeskus |
| --- | --- |

 sijainti 
Toimialueen maakunnat:  Keski-Pohjanmaa, Pohjanmaa
Päätoimipaikka:  Vaasa
Muut toimipaikat:  Kokkola
Ylijohtaja:  Mika Palosaari
Vuosibudjetti:  3,3 milj. € (2020)
Pohjanmaan elinkeino-, liikenne- ja ympäristökeskus (ruots. Närings-, trafik- och miljöcentralen i Österbotten) on yksi Suomen 15:stä ja samalla 2:sta yhden vastuualueen elinkeino-, liikenne- ja ympäristökeskuksesta. Sen toimialueeseen kuuluu nimestään poiketen vain Keski-Pohjanmaa ja Pohjanmaa, jonka liikenne-, infrastruktuuri-, ympäristö- ja luonnonvara-asiat hoitaa Etelä-Pohjanmaan elinkeino-, liikenne- ja ympäristökeskus. Päätoimipaikkana on Vaasa sekä muu toimipaikka Kokkolassa.
Pohjanmaan elinkeino-, liikenne- ja ympäristökeskus aloitti toimintansa vuonna 2010 kaikkien muiden ely-keskusten kanssa. ELY-keskuksen tehtävät muodostuvat entisen Pohjanmaan TE-keskuksen tehtävistä.
Ylijohtajat

2010–2017: Kaj Suomela
2017: Kaj Kaski
2018–2019: Marja-Riitta Vest
2020–2023: Timo Saari
2023– Mika Palosaari
Aiheesta muualla

Pohjanmaan elinkeino-, liikenne- ja ympäristökeskuksen kotisivut
Puhtila

Puhtila on sukunimi, joka on muun muassa seuraavilla suomalaisilla henkilöillä:
Kirsti Puhtila (1929–2006), toimittaja, kirjailija ja sanoittaja
Matti Puhtila (1958–2005), radiotoimittaja
Sauvo Puhtila (1928–2014), sanoittaja, säveltäjä ja radiotoimittaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pulau Ketam

| Pulau Ketam |
| --- | --- |

Koordinaatit:  3°2′18.5″N, 101°14′48.8″E
Valtio
Valtio:  Malesia
Väestö
Väkiluku:  10 000
Infobox OKNimi-testi OK: 
Pulau Ketam (yksink.: 吉胆岛; perint.: 吉膽島; pinyin: Jídǎn Dǎo) on saari Malesiassa.
Ensimmäiset asutukset saarelle perustettiin 1870-luvulla. Saarella on kaksi suurempaa kylää: Pulau Ketam ja Sungai Lima. Lisäksi saarella on kolme pienempää kalastajakylää: Jalan Besar, Sungai Dalam ja Bagan Teochew. Suurin osa asukkaista on kalastajia ja kalaravintoloiden toimijoita. Saari on vuorovesivyöhykkeellä, ja mangrove muodostaa saaren pääkasvillisuuden.
Nousuveden aikana saari on veden alla, joten saaressa sijaitsevat talot ovat 1-10 metriä pitkien puisten paalujen päällä. Pääväylät ovat kapeita betonoituja jalkakäytäviä, mutta asuinalueilla on edelleen vanhoja huteria puusiltoja. Saarella ei ole autoja, ja polkupyörä on pääasiallinen kulkuväline kylissä. Kylien välillä pääsee kulkemaan ainoastaan veneellä. Saaresta pääsee mantereelle päivittäisillä lauttayhteyksillä Port Klangiin.
Saarella on noin 10 000 asukasta, joista 95 prosenttia on kiinalaisia, 4 prosenttia malesialaisia ja 1 prosentti intialaisia.
Saaren pääelinkeino on kalastus, mutta saari on myös turistikohde.
Pulgasari

| Pulgasari> Bulgasari |
| --- | --- |

Ohjaaja:  Shin Sang-ok
Käsikirjoittaja:  Kim Se Ryun
Tuottaja:  Kim Jong-il
Säveltäjä:  So Jong Gon
Kuvaaja:   Cho Myong Hyon  Pak Sung Ho  Kenichi Egami 
Leikkaaja:  Kim Ryon Sun
Pääosat:   Chang Son Hui  Ham Gi Sop  Jong-uk Ri  Gwon Ri  Gyong-ae Yu 
Valmistustiedot
Valmistusmaa:  Korean demokraattinen kansantasavalta
Ensi-ilta:  1985
Kesto:  95 minuuttia
Alkuperäiskieli:  korea
Aiheesta muualla
IMDb 
AllMovie
Infobox OKNimi-testi OK: 
Pulgasari on pohjoiskorealainen elokuva vuodelta 1985. Elokuva on hyvin Godzillan kaltainen. Tarina sijoittuu Kaesŏngin kaupunkiin. Elokuvan ohjasi eteläkorealainen Shin Sang-ok, joka siepattiin Pohjois-Koreaan vuonna 1978. Vaikka elokuvaa ei ole koskaan julkaistu virallisesti suurimmassa osassa maailmaa, on se vapaasti katsottavissa verkossa, ja maat kuten Yhdysvallat kohtelevat elokuvaa public domainina.
Jurvansalo

Jurvansalo
Hännilänsalmen silta
| --- | --- |
Sijainti:  Viitasaari Keski-Suomi Suomi
Vesialue:  Keitele
Korkein kohta:  160,9 m [lähde? ]
| --- | --- |
Asutuskeskukset:  Isoaho ja Miekkarinne
muokkaa - muokkaa wikitekstiä - muokkaa Wikidataa
Jurvansalo on Keiteleen saari Viitasaarella lähellä Viitasaaren keskustaa. Siellä on Isoahon ja Miekkarinteen asuinalueet. Saari on enimmäkseen metsämaata, jota rikkovat kahden maatilan peltomaat. Korkeimmat mäet ovat eteläinen Roviovuori ja pohjoinen Halkovuori, jossa on luonnonsuojelualue. Koillisessa aukeaa Pirttiselkä ja Vanhan Kirkkosaaren erottava Hakkarilansalmi, lounaassa ja lännessä on Hännilänsalmi. Saaressa sijaitsee pieni Haukilampi, joka laskee Ylä-Keiteleeseen. Saaren kautta kulkee valtatie 4, johon kuuluu saarelle johtava Hännilänsalmen silta. Tien rinnalla asuinalueiden kautta kulkeva yhdystie 16909.
Peilitalossa

| Peilitalossa Musta Paraati |
| --- | --- | --- |

Studioalbumin tiedot
 Äänitetty : helmikuu 1983 Finnvox, Helsinki
 Julkaistu: maaliskuu 1983
 Formaatti: LP
 Tuottaja(t): Jimi Sumén, Musta Paraati
 Tyylilaji: goottirock
 Kesto: 39.43
 Levymerkki: Johanna
Listasijoitukset
  24.
Mustan Paraatin muut julkaisut
|   | Peilitalossa 1983 | Käärmeet 1984 |
Peilitalossa on suomalaisen goottirock-yhtye Mustan Paraatin esikoisalbumi, joka ilmestyi maaliskuussa 1983. Albumin julkaistiin Johanna-levymerkillä, ja se äänitettiin Finnvoxin studioilla helmikuussa 1983. Levyn tuotti yhdessä yhtyeen kanssa Jimi Sumén ja äänittäjänä toimi levyn miksanneen Suménin lisäksi Risto Hemmi. Albumin kansikuvat otti Stefan Bremer. Albumi nousi ilmestyttyään Suomen virallisen listan sijalle 24 ja pysyi listalla yhteensä kuusi viikkoa.
Love Kustannus julkaisi Peilitalossa-albumista uudelleenmasteroidun CD-version vuonna 2001. Alkuperäisen albumin lisäksi CD:llä oli bonusmateriaalia. Vuonna 2005 albumi sijoittui Soundi-lehden kriitikoiden 50 parhaan suomalaisen levyn listalla sijalle 26. 2012 Svart Records uudelleenjulkaisi levyn vinyylinä. Se nousi virallisen listan sijalle 28.
Vuonna 2018 Cleopatra Records julkaisi levyn Yhdysvalloissa CD:nä, vinyylinä ja digitaalisesti.
Albumista ilmestyy 16. kesäkuuta 2023 vinyylipainos Svart Recordsin kautta.
Kappaleet

Metallia – 0.46
Metalliset kasvot – 3.23
Eläimen kalu – 3.06
Peilitalo – 2.48
Muukalainen – 2.49
Ennustus – 3.38
Ajatus – 3.03
Hyvää yötä – 3.18
Veitsen terällä – 3.22
Nukke – 2.29
Olet kuva – 3.45
Ääni pimeästä – 3.44
Romanssi – 3.32
Kappaleet > CD-version bonusraidat

Kädet – 3.57  (Romanssi-singlen B-puoli vuodelta 1982)
Johtaja – 3.47  (single vuodelta 1983)
Jää – 3.02  (Johtaja-singlen B-puoli vuodelta 1983)
Myrsky nousee – 3.55  (single-versio vuodelta 1984, laulajana Epe)
Punainen salama – 3.22  (Myrsky nousee -singlen B-puoli)
Voima – 2.39  (Käärmeet-albumilta)
Käärmeiden talossa – 3.18  (Käärmeet-albumilta)
Taas viime yönä – 2.50  (Käärmeet-albumilta)
Tää hetki – 4.08  (mahdollisesti vuodelta 1984, laulajana Epe)
Johtaja – 4.15  (Lapualla vuonna 1983 äänitetty liveversio, laulajana General Njassa)
Kokoonpano

Jore Vastelin – laulu
Saku Paasiniemi – kitara, taustalaulu
Panda Nikander – basso
Ykä Knuuttila – rummut, taustalaulu
Jari Kääriäinen – syntetisaattori
Aiheesta muualla

Kieron Tyler: Suomen postpunk-ylpeys suurennuslasin alla – Miltä kuulostaa Musta paraati brittikriitikon korviin?  25.2.2015. Rumba.
Parsonrussellinterrieri

| Parsonrussellinterrieri |
| --- | --- |

Avaintiedot
Alkuperämaa:   Englanti,  Iso-Britannia
Määrä:  Suomessa rekisteröity 6 708
Rodun syntyaika:  1800-luku
Alkuperäinen käyttö:  metsästyskoira
Nykyinen käyttö:  metsästys- ja seurakoira
Elinikä:  13–15 vuotta
Muita nimityksiä:  ”parson”, ”parsoni”, PRT, Parson Russell Terrier, terrier du reverend Russell, parson russelli terjer
FCI-luokitus:  ryhmä 3 Terrierit alaryhmä 1 Isot ja keskikokoiset terrierit #339
Ulkonäkö
Paino:  5–10 kg
Säkäkorkeus:  33–38 cm
Väritys:  valkoisella pohjalla ruskeita ja/tai mustia merkkejä
Parsonrussellinterrieri (engl. Parson Russell Terrier) on FCI:n terrieriryhmään kuuluva englantilainen koirarotu. Rotua on perinteisesti käytetty metsästyksessä, ja tähän tarvittavia ominaisuuksia pyritään säilyttämään rodussa, jotta se kykenisi toimimaan alkuperäisessä käyttötarkoituksessaan. Samat ominaisuudet ovat eduksi monessa muussakin harrastuksessa, joten rodun rekisteröinnistä saakka tämä pienen koon, miellyttävän ulkomuodon ja aktiivisen luonteen omaava terrieri on saavuttanut suosiota juuri monipuolisuutensa vuoksi.